Държавен вестник, бр. 59, 2015 г., стр. 61

БРОЙ  59	
Д Ъ Р Ж А В Е Н  В Е С Т Н И К 	
СТР.  61  
МИНИСТЕРСТВО 
НА ОБРАЗОВАНИЕТО  
И НАУКАТА
Наредба за изменение и допълнение на На­
редба № 1 от 2009 г. за обучението на деца 
и ученици със специални образователни 
потребности и/или с хронични заболявания 
(ДВ, бр. 11 от 2009 г.)
§ 1. В чл. 2 ал. 1 се изменя така:
„(1) Деца и ученици със специални обра­
зователни потребности са децата и учениците 
с образователни потребности, които може да 
възникнат при:
1. различни видове увреждания – сензорни, 
физически, умствени (умствена изостаналост), 
множество увреждания;
2. комуникативни нарушения;
3. специфични нарушения на способността 
за учене (дислексия, дисграфия, дискалкулия);
4. разстройства от аутистичния спектър;
5. емоционални и поведенчески разстрой­
ства.“
§ 2. Създава се чл. 6а със следното съ­
държание:
„Чл. 6а. (1) Обучението на учениците със 
специални образователни потребности може 
да се осъществява и в комбинирана форма на 
обучение съобразно индивидуалното развитие 
на ученика, когато възможностите за обучение 
в дневна форма са изчерпани.
(2) Комбинираната форма на обучение е 
подходяща за ученици от аутистичния спек­
тър, ученици с множество увреждания или 
друго състояние, което води до трудности в 
обучението при условията на дневна форма 
на обучение.
(3) Комбинирана форма на обучение се 
организира само за ученици със специални 
образователни потребности, които се обучават 
по индивидуални образователни програми, 
чиито родители/настойници са заявили това 
желание пред директора на съответното учи­
лище, и за които е изразено такова становище 
от екипа по чл. 37, ал. 3 от Правилника за 
прилагане на Закона за народната просвета.
(4) В 7-дневен срок след постъпване на 
заявлението от родителя/настойника за ком­
бинирана форма на обучение директорът на 
училището издава заповед за създаване на екип 
по чл. 37, ал. 3 от Правилника за прилагане 
на Закона за народната просвета в разширен 
състав с участието и на допълнителни спе­
циалисти от съответния ресурсен център за 
подпомагане на интегрираното обучение и 
възпитание на деца и ученици със специални 
образователни потребности според потребно­
стите на ученика.
(5) Екипът по ал. 4 има за цел да установи 
необходимостта от организиране на ком­
бинирана форма за конкретния ученик, от 
разработване на индивидуален учебен план и 
индивидуални учебни програми за обучението 
му, както и да определи учебните предмети, 
по които ще се осъществява индивидуалното 
обучение на ученика.
(6) По преценка на екипа по ал. 4 и в съот­
ветствие с потребностите на ученика членовете 
на екипа с участието и на други специалисти 
при необходимост, както и на учителите по 
съответните учебни предмети разработват 
индивидуален учебен план и индивидуални 
учебни програми за комбинирана форма на 
обучение в 30-дневен срок след издаване на 
заповедта на директора на училището за 
създаването на екипа.
(7) Индивидуалният учебен план и инди­
видуалните учебни програми за комбинирана 
форма на обучение се утвърждават от дирек­
тора на училището.
(8) За всеки ученик, който се обучава в 
комбинирана форма на обучение, съгласувано 
с родителя/настойника се изготвя седмично 
разписание, съобразено с психо-физическите 
особености и индивидуалните потребности на 
ученика. Седмичното разписание се утвърж­
дава от директора на училището.“
§ 3. В чл. 7 се правят следните изменения 
и допълнения:
1. Досегашният текст става ал. 1.
2. Създават се ал. 2 и 3:
„(2) Родителите, настойниците или попечи­
телите на децата и учениците със специални 
образователни потребности взаимодействат 
с екипа от специалисти и при необходимост 
подпомагат учителите за адаптирането на 
детето или ученика в образователната среда, 
включително в групата в детската градина 
или в паралелката в училище. 
(3) При преместване от една детска градина 
в друга или от едно училище в друго родите­
лите, настойниците или попечителите предос­
тавят актуална информация за състоянието на 
детето или ученика, включително актуални 
медицински документи при наличие на такива, 
както и други документи с цел извършване на 
обективна оценка на образователните потреб­
ности от екипа от специалисти и осигуряване 
на необходимите условия в детската градина 
или училището за адаптиране на детето или 
ученика в образователната среда.“ 
§ 4. В чл. 9 думите „по чл. 22, ал. 8“ се 
заменят с „по чл. 22, ал. 3“.
§ 5. В чл. 11 се правят следните изменения: